Junior dos Santos

Júnior dos Santos Almeida (født 30. januar 1984 i Caçador i delstaten Santa Catarina, Brasil) er en brasiliansk MMA-utøver. Han var under kontrakt med UFC fra 2008 til 2021, der han stilte i vektklassen tungvekt. Han trener under tidligere UFC-interim-tungvekt-tittelholder Antônio Rodrigo Nogueira og tidligere UFC-mellomvekt-tittelholder Anderson Silva.

 Bakgrunn 
Junior dos Santos vokste opp med sine to søsken under vanskelig kår i en liten by med økonomi drevet av tømmerindustri. Faren var alkoholisert og forlot familien mens han fortsatt var et barn. Moren hadde en fysisk krevende jobb med lav betaling i renholdsbransjen. Junior dos Santos tok mange jobber under oppveksten for å hjelpe familiens økonomi. Han hadde sett for seg en karriere i militæret som en vei ut av fattigdommen. Men da han ble atten år og gammel nok for militærtjeneste ble han avvist under militærets medisinske eksaminasjon. Årsaken var angivelig utilstrekkelig tannhelse. Han valgte så å flytte til Salvador der han møtte kvinnen han senere skulle gifte seg med mens han jobbet som servitør på en restaurant. Hun eide en leketøysbutikk som kom til å drive sammen med henne. Etter hvert følte Dos Santos behov for å trene som følge av at den stillesittende jobben han gjort ham inaktiv og utrent. På et lokalt treningsstudio begynte han etter hvert å trene brasiliansk jiu-jitsu under Yuri Carlton. Carlton introduserte ham også for boksetreneren Luiz Carlos Dórea, som trente de kjente MMA-utøverne Anderson Silva og Lyoto Machida. Carlton og Dórea så et stort potensial i Dos Santos og hjalp ham i gang med treningen som skulle gjøre kampsport til en hans karrierevei. De la merke til at han var uvanlig rask og bevegelig for en mann av hans størrelse. Han viste også et åpenbart talent for boksing. Etter å ha bygget seg opp en statistikk utelukkende med seire i åtte amatørkamper, gikk han i 2006 seirende ut allerede i første runde i sin første profesjonelle kamp i MMA. Kort tid senere døde hans far som følge av helseproblemene alkoholismen hadde ført med seg.

 Ultimate Fighting Championship 
Motstander i hans første kamp i UFC var den langt mer rutinerte og klare forhåndsfavoritten Fabricio Werdum, i stevnet UFC 90. Den langt mer profilerte Werdum stilte med en imponerende merittliste fra mesterskap i grappling, og erfaring i MMA mot flere velkjente motstandere. Med lilla belte i brasiliansk jiu-jitsu, var Dos Santos antatt å være klart underlegen hvis kampen endte opp på gulvet. Det ble med ett enslig, mislykket nedrivningforsøk fra Werdum før Dos Santos avsluttet kampen tidlig i første runde med en uppercut. I forhold til Werdum viste Dos Santos seg tydelig lettere på bena og med ferdigheter stående som åpenbart var mer solide enn sin motstander.

Neste motstander var den unge, høyreiste nederlenderen Stefan Struve, som med sine 213 cm var den høyeste utøveren i UFC. Til tross for høydeforskjell på rundt 20 cm var vekten deres tilnærmet lik. Struve, med sin typisk nederlandske kickboksingstil, viste seg ingen match for Dos Santos, som overkjørte Struve fra start med overlegen slagstyrke, bevegelse og bokseferdigheter. Mindre enn ett minutt var gått da Dos Santos stod seirende igjen da dommeren stoppet kampen etter at Struve ikke lenger var i stand til å forsvare seg.

Under stevnet UFC 103 stod han overfor en av datidens desidert fremste profiler i både kickboksing og MMA i kroatiske Mirko Filipović. For første gang i Dos Santos karriere varte en kamp lenger enn én runde. Erfarne Filipović bød på sterk motstand. I tredje runde ble kampen avsluttet etter at Filipović signaliserte at han ikke var i stand til å se som følge av harde treff fra Dos Santos.

Dos Santos var ment å møte Gabriel Gonzaga 25. november 2009 under stevnet UFC 108, men Gonzaga måtte trekke seg på grunn av en infeksjon. I stedet ble Dos Santos satt opp 2. januar 2010 mot veteranen Gilbert Yvel. Lett og bevegelig slo en inspirert Dos Santos knockout på sin mer stasjonære motstander i første runde ved en venstre krok.

Da han 21. mars 2010 møtte Gabriel Gonzaga forløp kampen seg på lignende vis med knockout i første runde.

Kampen for å avgjøre hvem som ville bli gitt retten til å utfordre daværende tittelholder Cain Velasquez stod så mellom Dos Santos og Roy Nelson 7. august 2010. Dos Santos overøste Nelson gjennom alle kampens tre runder med en variasjon av slagteknikker, uten å evne avslutte Nelson. Med sin seighet og sterke kjeve ble Nelson dermed den første til å gå hele kampen ut mot Dos Santos, som vant en klar poengseier. Oppgjøret mot Nelson markerte også Dos Santos sin første vellykkede nedriving.

11. januar 2011 ble det annonserte at Junior Dos Santos og Brock Lesnar ville trene hvert sitt lag under The Ultimate Fighter Sesong 13, hvorpå de to skulle møtes til kamp 11. juni 2011 under stevnet UFC 131. Grunnet sykdom viste det seg at Lesnar ble nødt til å trekke seg fra stevnet. I stedet ble Shane Carwin motstander for Dos Santos. I en dominant forestilling utbokset Dos Santos den tidligere bryteren og gikk av med en klar seier i en kamp der han ble den eneste som har fullført alle rundene i en kamp med Carwin som motstander. Dos Santos viste seg å bli den siste motstander en i Carwins MMA-karriere.

Desember 2012 mottok Junior dos Santos svart belte i brasiliansk jiu-jitsu av Yuri Carlton som han begynte å trene under i 2004.

 MMA meritter 

ResultatStatMotstanderMetodeArrangementDatoRundeTidStedBemerkTap21-6 Francis NgannouTKO (slag)UFC on ESPN 329. juni 201911:11 Minneapolis, Minnesota, USASeier21-5 Derrick LewisTKO (slag)UFC Fight Night: Lewis vs. dos Santos9. mars 201921:58 Wichita, Kansas, USA<small>Tildelt Fight of The NightSeier20-5 Tai TuivasaTKO (slag)UFC Fight Night: dos Santos vs. Tuivasa2. desember 201822:30 Adelaide, AustraliaSeier19-5 Blagoy IvanovAvgjørelse (enstemmig)UFC Fight Night: dos Santos vs. Ivanov14. juli 201855:00 Boise, Idaho, USATap18-5 Stipe MiocicTKO (slag)UFC 21113. mai 201712:22 Dallas, Texas, USA<small>Tittelkamp i tungvektSeier18-4 Ben RothwellAvgjørelse (enstemmig)UFC Fight Night: Rothwell vs. dos Santos10. april 201655:00 Zagreb, KroatiaTap17-4 Alistair OvereemTKO (slag)UFC on Fox 1719. desember 201524:43 Orlando, Florida, USASeier17-3 Stipe MiocicAvgjørelse (enstemmig)UFC on Fox: dos Santos vs. Miocic13. desember 201455:00 Phoenix, Arizona, USA<small>Tildelt Fight of The NightTap16-3 Cain VelasquezTKOUFC 16619. oktober 201253:09 Houston, Texas, USA<small>Tittelkamp i tungvektSeier16-2 Mark HuntKOUFC 16025. mai 201334:18 Las Vegas, Nevada, USATap15-2 Cain VelasquezAvgjørelse (enstemmig)UFC 15529. desember 201255:00 Las Vegas, Nevada, USA<small>Tapte UFCs tittelbelte i tungvektSeier15-1 Frank MirTKO (slag)UFC 14626. mai 201223:04 Las Vegas, Nevada, USASeier14-1 Cain VelasquezKO (slag)UFC on Fox: Velasquez vs. Dos Santos12. november 201111:04 Anaheim, California, USA<small>Vant UFCs tittelbelte i tungvektSeier13-1 Shane CarwinAvgjørelse(enstemmig)UFC 131: Dos Santos vs Carwin11. juni 201135:00 Vancouver, Britisk Columbia, CanadaSeier12-1 Roy NelsonAvgjørelse(enstemmig)UFC 1177. august 201035:00 Oakland, California, USASeier11-1 Gabriel GonzagaKO (slag)UFC LIVE: Vera vs. Jones21. mars 201013:53 Broomfield County, Colorado, USA<small>Tildelt Knockout of The NightSeier10-1 Gilbert YvelTKOUFC 1082. januar 201012:07 Las Vegas, Nevada, USASeier9-1 Mirko FilipovićTKOUFC 103: Franklin vs. Belfort19. september 200932:00 Dallas, Texas, USAUFC & Sherdog har begge submission som utfall av kampen, men TKO er den offisielle metoden.Seier8-1 Stefan StruveTKO (slag)UFC 95: Sanchez vs. Stevenson20. februar 200910:54 London, StorbritanniaSeier7-1 Fabricio WerdumKO (slag)UFC 90: Silva vs. Cote25. oktober 200811:21 Rosemont, Illinois, USASeier6-1  Geronimo dos SantosTKO (kutt)Demo Fight 324. mai 20081 Salvador, BrasilTap5-1 Joaquim FerreiraSubmission (armbar)MTL - Final10. november 20071 São Paulo, BrasilSeier5-0 Jair GoncalvesTKOMTL - Mo Team League 2  29. september 200712:52 São Paulo, BrasilSeier4-0 Edson ParedaoTKO (kutt)XFC - Brasil29. april 200718:46 Rio de Janeiro, BrasilSeier3-0 Joaquim FerreiraSubmission (utmattelse)XFC - Brasil29. april 20071 Rio de Janeiro, BrasilSeier2-0 Eduardo MaiorinoSubmission (guillotine choke)Minotauro Fights 5 9. desember 200610:50 São Bernardo do Campo, BrasilSeier1-0 Jailson Silva SantosTKODemo Fight 116. juli 20061 Salvador, Brasil

 Referanser 

 Eksterne lenker 



Kategori:Fødsler i 1984
Kategori:Kampsportutøvere
Kategori:Brasilianske MMA-utøvere
Kategori:UFC tittelholdere